fr et hu hu hu hu hu cs hu hu hu hu hu hu it zh pt zh ca hu hu hu hu hu hu hu hu hu hu cs hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu hu fr hu fr hu fr es pt hu fr hu fr hu es hu fr hu fr sk fr hu oc hu et hu hu hu fr en hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl az hbs_lat da de el es et fa fi fr lt id it ja ko nl pl ru sv tr vi zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. november 5. 1 változtatás vár ellenőrzésre.
Ugrás a navigációhoz Ugrás a kereséshez
Saab 21 (katonai jelölése: J-21) a SAAB svéd gyár által gyártott vadászrepülőgép volt, mely először 1943-ban szállt fel. Általános vélemény szerint nagyon hatékony fegyverzettel rendelkezett. Kéttörzsű sárkánnyal és toló légcsavarral készítették, a motor a törzs hátsó részén kapott helyet. A gépből összesen 298 darab épült.
5 A Saab 21A-3 adatai
A második világháború alatt Svédország meg akarta őrizni semlegességét erős hadseregével, de sikerült megakadályozni azt, hogy külföldi gyártású fegyverektől függjön. Ennek megfelelően a hazai iparra támaszkodva nagyszabású fegyverkezési programot indított, mely egy korszerű vadászgép kifejlesztését is tartalmazta. Ennek a programnak a keretei között tervezték meg a Saab 21 repülőgépet, melynek hajtóművéül a Daimler-Benz DB 605B motor licenc-változatát választották. Az alsószárnyas gépet orrkerekes futóművel, erős fegyverzettel és katapult rendszerű pilótaüléssel, kettős törzzsel és toló-légcsavarral tervezték. Ez az elrendezés lehetővé tette, hogy később a J-21R modellben a dugattyús motort sugárhajtóművel váltsák fel.
A tolólégcsavar előnye, hogy a pilóta kilátását előrefelé semmi sem zavarja és a gépágyúkat a törzs orrába lehet elhelyezni, legfőbb hátránya viszont az, hogy nehezen oldható meg a gép elhagyása veszély esetén, mivel a pilótát a légcsavar lapátjai megsebesíthetik. A SAAB pilóták néha tréfásan a repülőgép toló-légcsavarját ("skjutande propeller") szeletelő légcsavarnak ("skivande propeller") nevezték. Ez a hátrány terelte a tervezőket egy akkoriban egyedülálló konstrukciójú katapult-ülés kialakításához, melyet azonban nem szabadalmaztak, és ez később nehézségeket okozott a Martin Baker vállalattal szemben, amelyik magának tulajdonította a szabadalmi jogokat.
1947-ben a repülőgépet jelentős mértékben áttervezték, ez a sárkány, a vezérsíkok és a szárny konstrukcióját mintegy 50%-ban érintette, a hajtóművet egy De Havilland Goblin sugárhajtóműre cserélték, az új gép a Saab 21R jelzést kapta.
A három J 21 prototípus közül az első 1943. júliusában szállt fel, és az 54 darab J 21A-1 vadászgépet 1945 decemberétől kezdték szállítani, melyet 124 darab új fegyverzettel ellátott J 21A-2, majd 119 darab J 21A-3 vadászbombázó követett. A gépeket főleg bombázóként használva a konstrukció korlátai a gép áttervezésének szükségességére mutattak rá, melynek során sugárhajtóművel váltották ki a dugattyús motort. Az eredeti dugattyús motorral szerelt verziót még öt évig gyártották, 1948-1949-ben állították csak le a szalagot. A J 21A gépeket csak 1954 után vonták ki a hadrendből.
A vadászgép változat első sorozata. 54 darab épült 1945 és 1946 között, 1949-ig volt szolgálatban.
A vadászgép változat második és harmadik sorozata (62 gép 1946 és 1947 között gyártva). A gép javított kormányszervekkel készült és svéd gyártmányú 20 mm-es gépágyúval szerelték fel.
A vadászbombázó változat első és második sorozata (66 gép 1947 és 1949 között gyártva). A gép alapvetően megegyezik a J 21A-2-el, de felszerelték bomba felfüggesztő sínekkel RATO rakéták felerősítésére és nem irányított rakétákkal és bombákkal is rendelkezett.
Tervezett változat három Planned 20 mm gépágyúval a gép orrában radar, javított aerodinamikai kialakítás és Daimler-Benz DB 605E vagy Rolls-Royce Griffon motor.
A vadászgépet csak a Svéd Légierő rendszeresítette.
Három gép maradt meg:
Egy 21A-3, szériaszáma 21286, melyet 21R-nek építettek át, a Svéd Légierő Múzeumának állandó kiállításán
Egy 21A-3, szériaszáma 21311, J 21A-3 néven az F 15 Söderhamn Flygmuseum állandó kiállításán
Egy 21A-3, szériaszáma 21364, a Svéd Légierő Múzeumának állandó kiállításán
A Saab 21A-3 adatai[szerkesztés]
Üres tömeg: 3250 kg
Felszálló tömeg: 4150 kg
Legnagyobb felszálló tömeg: 4413 kg
Daimler-Benz DB 605B, folyadékhűtésű feltöltött, 60°-os lógó 12 hengeres V-motor, gyártotta a SFA.
Teljesítmény: 1085 kW (1455 LE)
Legnagyobb sebesség: 640 km/h
Magasság: 11 000 m
Emelkedési sebesség: 15 m/s
1× 20 mm Hispano-Suiza HS.404 vagy Bofors gépágyú
2× 13 mm Bofors-gyártmányú Colt géppuska a gép orrában
2× 13 mm Bofors-gyártmányú Colt géppuska a gép szárnyában
Különféle bombák és rakéták
Ez a szócikk részben vagy egészben a Saab 21 című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
A Wikimédia Commons tartalmaz Saab 21 témájú médiaállományokat.
F2A Buffalo ·  F3F ·  F4F Wildcat ·  F4U Corsair ·  F6F Hellcat ·  P–36 Hawk ·  P–38 Lightning ·  P–39 Airacobra ·  P–40 Warhawk ·  P–47 Thunderbolt ·  P–51 Mustang ·  P–59 Airacomet ·  P–63 Kingcobra ·  A–20 Havoc ·  P–61 Black Widow
Hurricane ·  Sea Fury ·  Spitfire ·  Tempest ·  Typhoon ·  Boulton Paul Defiant ·  Beaufighter ·  DH.98 Mosquito  ·  Fairey Fulmar
Dewoitine D.520 ·  Morane-Saulnier MS.406
Fokker D.XXI · Fokker G.I
A5M Claude ·  A6M Zero ·  A7M Reppú ·  Ki–27 ·  Ki–43 Hajabusza ·  Ki–44 Sóki ·  Ki–45 Torju ·  Ki–60 ·  Ki–61 Hien ·  Ki–62 ·  Ki–64 ·  Ki–83 ·  Ki–84 Hajate ·  Ki–88 ·  KI-94  ·  Ki–96 ·  Ki–100 ·  Ki–102 ·  Ki–115 Curugi ·  Ki–201 Karjú ·  Ki–202 Súszui-Kai ·  N1K Kjófú ·  J9 Kikka ·  J1N Gekkou ·  J2M Raiden ·  J4M Szenden ·  J7W Sinden ·  J8M Súszui ·  Aicsi S1A ·  Aichi M6A Seiran
PZL P.7 ·  PZL P.11 ·  PZL P.24
Do 335 ·  Fw 190 ·  He 162 ·  He 219  ·  He 280 ·  Bf 109 ·  Me 163 ·  Me 262 ·  Bf 110 ·  Me 210 ·  Me 410  ·  Ba 349
M.C.200 Saetta ·  M.C.202 Folgore ·  C.205 Veltro ·  CR.42 Falco ·  Re.2000
I–15 ·  I–153 ·  I–16 ·  Il–2  ·  Il–10  ·  Jak–1 ·  Jak–3 ·  Jak–5 ·  Jak–7 ·  Jak–9 ·  La–5 ·  La–7 ·  LaGG–1 ·  LaGG–3 ·  MiG–1 ·  MiG–3 ·  MiG–5 ·  MiG–7 ·  Pe–3
További vadászrepülőgépek: Második világháborús ·  Első generációs ·  Második generációs ·  Harmadik generációs ·  Negyedik generációs ·  Ötödik generációs
megjegyzés: A dőlttel jelöltek csak prototípusok voltak vagy egyetlen példány sem készült belőlük.
A második világháború portálja
A lap eredeti címe: „https://hu.wikipedia.org/w/index.php?title=Saab_21&oldid=24357390”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. november 5., 12:11
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.